તેમના અનંત અવતારોની આધ્યાત્મિક ખોજ અને પ્રયત્નોનું આ પરિણામ હતું. એમને જે પ્રાપ્ત થયું એ તો એક આશ્ચર્ય જ સર્જાયું કહેવાય પણ એ આશ્ચર્યમાં ય આશ્ચર્ય એટલે તેમની પાસે આવનારા મુમુક્ષુઓને પણ એ જ અનુભવ કરાવવાની તેઓની સમર્થતા! તેમની વૈજ્ઞાનિક આત્મ સાક્ષાત્કારની વિધિ કે જે જ્ઞાનવિધિ તરીકે ઓળખાય છે તેના દ્વારા તેઓ આ જ્ઞાન માત્ર બે જ કલાકમાં લોકોને આપતા. હજારો મુમુક્ષુઓએ જ્ઞાનવિધિ દ્વારા તેમના આશીર્વાદ પ્રાપ્ત કર્યા છે, અને હજારો પ્રાપ્ત કરી રહ્યા છે. આ આધ્યાત્મિક વિજ્ઞાન 'અક્રમ વિજ્ઞાન' તરીકે ઓળખાય છે.